REGLUGERÐ

**um (6.) breytingu á reglugerð nr. 678/2009 um raforkuvirki.**

1. gr.

Eftirfarandi breytingar verða á 1. gr. reglugerðarinnar :

1. Við bætist nýr málsliður, sem verður að 1. málsl., svohljóðandi: *Ábyrgðarmaður/Ábyrgðaraðili:* Eigandi, umráðamaður eða annar sá sem tilnefndur hefur verið til að annast uppsetningu eða rekstur raforkuvirkja, neysluveitna og raffanga og ber ábyrgð á lögmætu ástandi þeirra.

1. 13. málsl. orðast svo: *Innflytjandi:* Einstaklingur eða lögaðili með staðfestu innan EES sem setur rafföng frá ríki utan EES á markað innan EES-svæðisins.

2. gr.

3.5 gr. reglugerðarinnar fellur brott ásamt fyrirsögn.

3. gr.

4.5.3.1. gr. reglugerðarinnar fellur brott ásamt fyrirsögn.

4. gr.

Reglugerð þessi er sett samkvæmt heimild í 13. gr. laga nr. 146/1996 um öryggi raforkuvirkja, neysluveitna og raffanga.

 Reglugerðin öðlast þegar gildi.

*Umhverfis- og auðlindaráðuneytinu, X. júní 2018*